CELEX: C2006/108/12
Language: fi
Date: 2006-05-06 00:00:00
Title: Asia C-125/06 P: Valitus, jonka Euroopan yhteisöjen komissio on tehnyt  1.3.2006  yhteisöjen ensimmäisen oikeusasteen tuomioistuimen asiassa T-33/01, Infront WM AG (aikaisemmin Kirchmedia WM AG) v. komissio,  15.12.2005  antamasta tuomiosta

6.5.2006   
            
            
               FI
            
            
               Euroopan unionin virallinen lehti
            
            
               C 108/7
            
         Valitus, jonka Euroopan yhteisöjen komissio on tehnyt 1.3.2006 yhteisöjen ensimmäisen oikeusasteen tuomioistuimen asiassa T-33/01, Infront WM AG (aikaisemmin Kirchmedia WM AG) v. komissio, 15.12.2005 antamasta tuomiosta
   (Asia C-125/06 P)
   (2006/C 108/12)
   Oikeudenkäyntikieli: englanti
   Asianosaiset
   
      Valittaja: Euroopan yhteisöjen komissio (asiamiehet: K. Banks ja M. Huttunen)
   
      Muut osapuolet: Ranskan tasavalta, Ison-Britannian ja Pohjois-Irlannin yhdistynyt kuningaskunta, Euroopan parlamentti ja Euroopan unionin neuvosto
   Vaatimukset
   
               —
            
            
               Ensimmäisen oikeusasteen tuomioistuimen asiassa T-33/01, Infront WM AG vastaan Euroopan yhteisöjen komissio, 15.12.2005 antama tuomio on kumottava.
            
         
               —
            
            
               Asia on ratkaistava lopullisesti ja katsottava, että asian T-33/01 kantajalla ei ollut oikeussuojan tarvetta.
            
         
               —
            
            
               Asian T-33/01 kantaja on velvoitettava korvaamaan komissiolle tuosta asiasta ja tästä valituksesta aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Valitus koskee ongelmaa siitä, koskeeko toimi suoraan ja erikseen henkilöä EY:n perustamissopimuksen 230 artiklan neljännessä kohdassa tarkoitetulla tavalla. Komissio katsoo, että valituksen kohteena olevassa tuomiossa ensimmäisen oikeusasteen tuomioistuin teki oikeudellisen virheen näiden käsitteiden tulkinnassa ja soveltamisessa. Se on siten horjuttanut toimielinten välistä tasapainoa, joka ilmenee säännöistä, joissa säädetään oikeudesta saada asiansa käsitellyksi yhteisöjen tuomioistuimissa yhteisön toimen pätevyyden riitauttamiseksi. Ensimmäisen oikeusasteen tuomioistuin on katsonut, että komission päätös koskee suoraan ja erikseen yritystä, jolle kyseisestä päätöksestä voidaan katsoa enintään aiheutuvan välillistä taloudellista vahinkoa ja joka ei ole edes osoittanut tällaisen vahingon todennäköisyyttä. Ensimmäisen oikeusasteen tuomioistuin on hyväksynyt seikoiksi, joiden perusteella toimi koskee henkilö erikseen, monille muille sellaisille toimijoille yhteisiä tekijöitä, jotka ovat kantajaan rinnastettavassa tilanteessa.